Document ID: 31986R0665

*****
ΚΑΝΟΝΙΣΜΟΣ (ΕΟΚ) αριθ. 665/86 ΤΗΣ ΕΠΙΤΡΟΠΗΣ
της 7ης Μαρτίου 1986
που τροποποιεί τον κανονισμό (ΕΟΚ) αριθ. 262/79 όσον αφορά τις απαιτήσεις σχετικά με τη στιγμαστερόλη που θα ενσωματωθεί στο συμπυκνωμένο βούτυρο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό ΕΟΚ) αριθ. 3768/85 (2), και ιδίως το άρθρο 6 παράγραφος 7,
Εκτιμώντας:
ότι, στο παράρτημα Ι του κανονισμού (ΕΟΚ) αριθ. 262/79 της Επιτροπής της 12ης Φεβρουαρίου 1979 σχετικά με την πώληση σε μειωμένη τιμή βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (3), όπως τροποποιήθηκε τελευταία από τον κανονισμό (ΕΟΚ) αριθ. 3826/85 (4), αναφέρονται τα προϊόντα που θα ενσωματωθούν στο βούτυρο ή στο συμπυκνωμένο βούτυρο που προορίζεται να μεταποιηθεί· ότι θα πρέπει, λαμβάνοντας υπόψη την πείρα που αποκτήθηκε, να τροποποιηθεί η μέγιστη περιεκτικότητα της σιτοστερόλης που περιέχεται στη στιγμαστερόλη · ότι θα πρέπει, λαμβάνοντας υπόψη τις τροποποιήσεις που επιφέρθηκαν σε ορισμένες διατάξεις του εν λόγω κανονισμού, να προσαρμοσθούν οι τίτλοι των παραρτημάτων Ι, ΙΙ και ΙΙΙ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 262/79 τροποποιείται ως εξής:
1. Στα παραρτήματα Ι, ΙΙ και ΙΙΙ, οι τίτλοι, συμπεριλαμβανομένων των ενδείξεων μεταξύ παρενθέσεων, αντικαθίστανται από τους ακόλουθους τίτλους:
«ΠΑΡΑΡΤΗΜΑ Ι
Προϊόντα που θα ενσωματωθούν ανά τόνο συμπυκνωμένου βουτύρου
(άρθρο 5 παράγραφος 2 πρώτη περίπτωση) ή βουτύρου (άρθρο 10α) »·
«ΠΑΡΑΡΤΗΜΑ ΙΙ
Προϊόντα που θα ενσωματωθούν ανά τόνο συμπυκνωμένου βουτύρου
(άρθρο 5 παράγραφος 2 δεύτερη περίπτωση)»·
«ΠΑΡΑΡΤΗΜΑ ΙΙΙ
Προϊόντα που θα ενσωματωθούν ανά τόνο συμπυκνωμένου βουτύρου
(άρθρο 5 παράγαφος 2 τρίτη περίπτωση)».
2. Στο παράρτημα Ι, ο όρος «4 % σιτοστερόλης», που εμφαίνεται στα σημεία Ι, ΙΙ, ΙΙΙ, IV και V αντικαθίσταται από τον όρο «6 % σιτοστερόλης».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1986.

Labels: 3
17